b'\n_START_ARTICLE_\nTilanjoki\n_START_SECTION_\nJoen kulku ja jokimaisema\n_START_PARAGRAPH_\nJoki virtaa ensi Jorvasj\xc3\xa4rvest\xc3\xa4 lounaaseen, p\xc3\xa4\xc3\xa4osan etel\xc3\xa4\xc3\xa4n ja lopuksi Kiiminginjoen l\xc3\xa4hell\xc3\xa4 kaakkoon. Joen varteen on helppo p\xc3\xa4\xc3\xa4st\xc3\xa4 jokea seurailevien mets\xc3\xa4autoteiden takia, Koirakankaalle it\xc3\xa4\xc3\xa4n menev\xc3\xa4 mets\xc3\xa4autotie ylitt\xc3\xa4\xc3\xa4 joen sen keskivaiheilla Jokikynn\xc3\xa4ksen kankaan tienoilla. Joki on kapea ja koskipaikoista hyvin matala. Vesi on tummaa, joki virtaa useiden soiden ja r\xc3\xa4meiden ohi, vaikka koskipaikat ovatkin kovaa kangasmaata.\n_START_SECTION_\nK\xc3\xa4ytt\xc3\xb6\n_START_PARAGRAPH_\nJoki sopii kalastukseen ja melontaan. Joen yl\xc3\xa4osassa entisen Virtalan talon paikasta alasp\xc3\xa4in on pitk\xc3\xa4 koskijakso, samoin alavirralla Tilankankaasta alasp\xc3\xa4in. Keskijuoksu on suvantoa, mutta samalla er\xc3\xa4maista ja asumatonta. Joessa on sek\xc3\xa4 taimenta ett\xc3\xa4 harjusta, samoin kuin ahventa ja haukea. Varsinkin alajuoksulla on useita kes\xc3\xa4asuntoja.'